ไฟไหม้ รง.เฟอร์นิเจอร์พม่า ติดด่านเจดีย์สามองค์ คาดสูญไม่ต่ำ 10 ล้าน
(ภาพจาก สมชายการค้าสังขละบุรี),โรงงานแปรรูปไม้ทำเฟอร์นิเจอร์เมียนมา ติดด่านเจดีย์สามองค์ อ.สังขละบุรี ไฟไหม้กลางดึก ฝั่งไทยระดมดับเพลิง 6 คัน ช่วยสกัด ใช้เวลา 3 ชม. เพลิงสงบ คาด ค่าเสียหายไม่ต่ำกว่า 10 ล้านบาท,เมื่อเวลา 05.00 น. วันที่ 21 เม.ย. 59 นายปกรณ์ กรรณวัลลี นายอำเภอสังขละบุรี จ.กาญจนบุรี ได้รับแจ้งมีเหตุเพลิงไหม้โรงงานแปรรูปไม้เฟอร์นิเจอร์ตะเข็บชายแดน ฝั่งเมียนมา อ.พญาตองซู เขตติดต่อกับชายแดนบ้านด่านเจดีย์สามองค์ หมู่ 9 ต.หนองลู อ.สังขละบุรี หลังรับแจ้งจึงเร่งประสานงานกับส่วนราชการที่เกี่ยวข้องและรีบเดินทางไปที่เกิดเหตุร่วมกับ พ.ต.อ.ขวัญชัย ธีระกุล ผกก.สภ.สังขละบุรี กำลังเจ้าหน้าที่ตำรวจ พร้อมรถดับเพลิง 6 คัน จากแขวงการกรมทางหลวง เทศบาลวังกะ อบต.หนองลู สมทบกับ พ.อ.เฉลิมชัย ชัดใจ รอง ผบ.ฉก.ลาดหญ้า และทหาร ชุดประสานงานชายแดน ฉก.ลาดหญ้า ดำเนินการช่วยเหลือดับไฟ,ที่เกิดเหตุบริเวณพื้นที่ด้านหลังสำนักงานชุดประสานงานชายแดนไทย-พม่า ในเขตแดนเมียนมา โรงงานเฟอรนิเจอร์กำลังถูกไฟลุกไหม้อย่างแรง เปลวเพลิงสูงประมาณ 10 เมตร ลุกลามไหม้อาคารโรงงานแปรรูปไม้ขนาดใหญ่ ชาวบ้านต่างระดมถือถังตักน้ำมาช่วยกันดับเพลิง ใช้เวลาประมาณ 3 ชั่วโมง จึงสามารถควบคุมเพลิงให้อยู่ในขอบเขตและฉีดน้ำเลี้ยงให้เพลิงสงบต่อไป,นายปกรณ์ เปิดเผยว่า โรงงานดังกล่าวเป็นโรงงานแปรรูปไม้เฟอร์นิเจอร์ พื้นที่โรงงาน 15 ไร่ จากการสอบถามเบื้องต้นทราบว่า มีคนงานเห็นไฟลุกมาจากบนหลังคาโรงงานและลุกลาม แต่ไม่กล้าไปตามใครมาช่วย เพราะเหตุเกิดกลางดึก ประกอบกับโรงงานมีขี้เลื่อยเป็นจำนวนมาก ทำให้เป็นเชื้อเพลิงอย่างดี มูลค่าเสียหายน่าจะมากกว่า 10 ล้านบาท.
โรงงานแปรรูปไม้ทำเฟอร์นิเจอร์เมียนมา ติดด่านเจดีย์สามองค์ อ.สังขละบุรี ไฟไหม้กลางดึก ฝั่งไทยระดมดับเพลิง 6 คัน ช่วยสกัด ใช้เวลา 3 ชม. เพลิงสงบ คาด ค่าเสียหายไม่ต่ำกว่า 10 ล้านบาท
ไฟไหม้โรงงานเฟอร์นิเจอร์,ไฟไหม้โรงงานเฟอร์นิเจอร์พม่า,ไฟไหม้โรงงานแปรรูปไม้,ไฟไหม้โรงงานพม่า,ด่านเจดีย์สามองค์,สังขละบุรี,กาญจนบุรี,ไฟไหม้,เพลิงไหม้,ข่าว,ไทยรัฐออนไลน์,ข่าวไทยรัฐ,ข่าวทั่วไทย